
Helikopterpénz a COVID-19 idején

Kulcsszavak: gazdaságpolitika; monetáris finanszírozás; Covid-19
A tanulmány célja a Covid-19 pandémia alatt alkalmazott helikopterpénz-szerű intézkedések hatásának empirikus értékelése. A járvány váratlan kihívásai lehetővé tették ezen eszközök hatásának vizsgálatát, figyelembe véve a gazdaságpolitikai ágak rendkívüli együttműködését és az intézkedések exogén jellegét. Tanulmányomban azonosítom a fiskális stimulus és a monetáris reakció közötti kapcsolatot, és azt vizsgálom, hogy a fiskális expanzió hatékonysága miként függ a monetáris hatóság „együttműködési hajlan-dóságától”. A becslések során közel 150 ország keresztmetszeti adatait használom fel – fő magyarázó változónak a kormányzati kiadásokat, bruttó adósság növekedését, s a jegybank kormányzattal szembeni bruttó követeléseinek változását tekintve. Empirikus megközelítésem többváltozás lineáris regresszió, interakciós tag bevonásával. Az eredmények azt mutatják, hogy a fiskális expanzió és a monetáris finanszírozás kombinációja hatékony lehet a recesszióból való gyors kilábalás szempontjából. Ugyanakkor, a helikopterpénz-szerű intézkedések fokozzák az árszínvonal emelkedését, s az inflációs nyomás az idővel egyre csak nő.



